স্বরাষ্ট্র মন্ত্রক
কেন্দ্রীয় স্বরাষ্ট্র, সমবায় মন্ত্রী শ্রী অমিত শাহ আজ ভিডিও কনফারেন্সের মাধ্যমে মণিপুরের উপজাতি সম্প্রদায়ভুক্ত রাণী গাইডিনলিউ স্বাধীনতা সংগ্রামী'র ওপর সংগ্রহশালার ভূমি পুজো করেছেন
নতুন দিল্লি, ২২ নভেম্বর, ২০২১
কেন্দ্রীয় স্বরাষ্ট্র, সমবায় মন্ত্রী শ্রী অমিত শাহ আজ ভিডিও কনফারেন্সের মাধ্যমে মণিপুরের উপজাতি সম্প্রদায়ভুক্ত রাণী গাইডিনলিউ স্বাধীনতা সংগ্রামী'র ওপর সংগ্রহশালার ভূমি পুজো করেছেন। অনুষ্ঠানে মণিপুরের মুখ্যমন্ত্রী শ্রী এন বীরেন সিং, উপজাতি বিষয়ক কেন্দ্রীয় মন্ত্রী শ্রী অর্জুন মুণ্ডা এবং অন্যান্য বিশিষ্ট ব্যক্তিবর্গ উপস্থিত ছিলেন ।
ভাষণে কেন্দ্রীয় স্বরাষ্ট্র ও সমবায় মন্ত্রী বলেন, উপজাতি সম্প্রদায়ভুক্ত রাণী মা গাইডিনলিউ স্বাধীনতা সংগ্রামী'র সংগ্রহশালা নির্মাণের জন্য ভূমি পুজোর সুযোগ পেয়ে নিজেকে ধন্য মনে করছি । এই পবিত্র কাজের মধ্যে দিয়ে দেশের স্বাধীনতা সংগ্রামীদের চেতনা, দেশপ্রেম এবং প্রয়াসকে ফুটে উঠেছে । এই স্বাধীনতা সংগ্রামীরা পরবর্তী প্রজন্মের কাছে প্রেরণা'র । অনুষ্ঠানে তিনি মণিপুরের সকল স্বাধীনতা সংগ্রামীদের প্রতি শ্রদ্ধা জানান । শ্রী শাহ বলেন, মণিপুরের একাধিক স্বাধীনতা সংগ্রামী ব্রিটিশদের বিরুদ্ধে লড়াই করেছেন । তিনি বলেন, মণিপুরের মহারাজা কুলচন্দ্র সিং এবং তাদের সঙ্গীদের গ্রেফতার করে ব্রিটিশরা বছরের পর বছর ধরে আন্দামান নিকোবর দ্বীপপুঞ্জের মাউন্ট হ্যারিয়টে বন্দী করে রেখেছিলেন । তিনি বলেন, স্বাধীনতা আন্দোলনের সময় মণিপুরের মহারাজা শ্রী কুলচন্দ্র সিং তাঁর সাহসীকতার পরিচয় দিয়েছিলেন । উত্তর-পূর্বে ব্রিটিশদের বিরুদ্ধে লড়াই শুরু করেছিলেন তিনি । কেন্দ্রীয় স্বরাষ্ট্র মন্ত্রী জানান, এই সংগ্রহশালাটি কেবল মণিপুরের জন্য নয়, সমগ্র উত্তর-পূর্ব রাজ্যের জন্য আকর্ষণের কেন্দ্রবিন্দু হয়ে উঠবে ।
কেন্দ্রীয় স্বরাষ্ট্র মন্ত্রী বলেন, আজাদি কা অমৃত মহোৎসবের অঙ্গ হিসেবে প্রধানমন্ত্রী শ্রী নরেন্দ্র মোদী ১৫ নভেম্বর ভগবান বীরসা মুণ্ডার জন্মবার্ষিকীকে প্রতি বছর গৌরব দিবস হিসেবে উদযাপন করার সিদ্ধান্ত নিয়েছেন । দেশের সংস্কৃতি ও স্বাধীনতা রক্ষায় উপজাতি সম্প্রদায়ের মানুষের অবদানের কথাও তুলে ধরেন কেন্দ্রের স্বরাষ্ট্র মন্ত্রী । তিনি আরও জানান, স্বাধীনতার ৭৫ বছর উপলক্ষ্যে ১৫-২২ নভেম্বর পর্যন্ত সপ্তাহব্যাপী উপজাতি গৌরব সপ্তাহ হিসেবে উদযাপন করা হচ্ছে ।
রাণী গাইডিনলিউকে স্মরণ করে শ্রী শাহ জানান, তিনি সকলের কাছেই অনুপ্রেরণা । জন্মসূত্রে রাণী না হওয়া সত্ত্বেও তিনি যেভাবে স্বাধীনতা সংগ্রামে অংশ নিয়েছিলেন, আজ সারা দেশ তাকে সশ্রদ্ধচিত্তে স্মরণ করছে । তিনি বলেন, বাবা তিলকা মাঝি, সিধু কানহো, চাঁদ ভৈরব, রঘুনাথ শাহ, গণপত রায়, বিশ্বনাথ সহদেব, নারায়ণ সিং-এর মতো একাধিক স্বাধীনতা সংগ্রামী দেশের জন্য ব্রিটিশদের বিরুদ্ধে লড়াই চালিয়েছেন । ভগবান বীরসা মুণ্ডা ব্রিটিশদের বিরুদ্ধে যেভাবে লড়াই চালিয়েছেন সারা দেশ তাকে ভগবান বীরসা মুণ্ডা আখ্যা দিয়েছে ।
কেন্দ্রীয় স্বরাষ্ট্র ও সমবায় মন্ত্রী আরও বলেন, অমৃত মহোৎসব উদযাপনের উদ্দেশ্যই হল দেশের সমস্ত স্বাধীনতা সংগ্রামীদের স্মরণ করা ও শ্রদ্ধা জানানো । এমনকি তরুণ প্রজন্মকে এই স্বাধীনতা সংগ্রামীদের সম্পর্কে পরিচিত করে তুলতেই বিভিন্ন স্থানে আজাদি কা অমৃত মহোৎসব পালনের সিদ্ধান্ত নেওয়া হয়েছে।
কেন্দ্রীয় স্বরাষ্ট্র মন্ত্রী বলেন, রাণী গাইডিনলিউ মণিপুরের একটি গ্রামে জন্মগ্রহণ করেছিলেন । মাত্র ১৩ বছর বয়সেই তিনি 'জাদোনাং-এর স্বাধীনতা আন্দোলন'এ যোগ দেন । এরপর তিনি ব্রিটিশদের বিরুদ্ধে সংগ্রামে প্রস্তুতি নিয়েছিলেন । তার জন্ম শতবার্ষিকী স্মরণে প্রধানমন্ত্রী ৫ টাকা এবং ১০০ টাকার বিশেষ স্মারক কয়েন প্রকাশ করেছেন । তাঁকে পদ্মভূষণ সম্মান দেওয়া হয় । কেন্দ্রীয় মন্ত্রী বলেন, দেশের উপজাতি সম্প্রদায়ভুক্ত স্বাধীনতা সংগ্রামীদের ওপর দেশের বিভিন্ন প্রান্তে সংগ্রহশালা নির্মাণের কথা ইতিমধ্যেই প্রধানমন্ত্রী ঘোষণা করেছেন । সেই মতো সরকার ১.৯৫ কোটি টাকা বরাদ্দ করেছে । গুজরাট, ঝাড়খন্ড, অন্ধ্রপ্রদেশ, ছত্তিশগড়, কেরালা, মধ্যপ্রদেশ, তেলেঙ্গানা এবং মণিপুরে এই ধরণের সংগ্রহশালা তৈরি হতে চলেছে । মণিপুরের এই সংগ্রহশালা তৈরিতে প্রায় ১৫ কোটি টাকা ব্যয় হবে ।
প্রধানমন্ত্রী শ্রী নরেন্দ্র মোদী নেতৃত্বাধীন সরকার উপজাতি সম্প্রদায়ের উন্নয়নে প্রতিশ্রুতিবদ্ধ । একলব্য বিদ্যালয় নির্মাণ হোক বা বনজ দ্রব্য কেনার জন্য ন্যূনতম সহায়ক মূল্য প্রদান- সবক্ষেত্রেই নরেন্দ্র মোদী সরকার একাধিক উন্নয়নমূলক কাজ করেছে । তিনি বলেন, মুখ্যমন্ত্রী শ্রী বীরেন সিং-এর নেতৃত্বে দীর্ঘদিন পর মণিপুরে শান্তি ফিরে এসেছে । শ্রী বীরেন সিং-এর শাসনকালে মণিপুরে আইনশৃঙ্খলা পরিস্থিতির উন্নতি হয়েছে বলেও উল্লেখ করেন তিনি। কেন্দ্রীয় স্বরাষ্ট্র মন্ত্রী বলেন, মণিপুরে একটি ক্রীড়া বিশ্ববিদ্যালয় তৈরি করা হচ্ছে । ইতিমধ্যে একটি নতুন বিধান ভবন তৈরি করা হয়েছে । এছাড়াও একাধিক পরিকাঠামোগত কাজ হাতে নেওয়া হয়েছে বলেও জানান তিনি । শ্রী শাহ বলেন, মণিপুরের পাহাড়ি গ্রামগুলিতে বিদ্যুতায়নের কাজ হয়েছে । স্বাস্থ্য ক্ষেত্রেও খরচ বৃদ্ধি করা হয়েছে । প্রতিটি বাড়িতে এলপিজি গ্যাস সংযোগ, শৌচালয় নির্মাণ, বিদ্যালয় তৈরি এবং যোগাযোগ ব্যবস্থার উন্নতি সাধনে সর্বতো প্রয়াস চালানো হচ্ছে ।
CG/SS/RAB
(Visitor Counter : 112